armvectores/hy_wikipedia_2023 huggingface dataset:
Լես Մյուրեյ

Լես Մյուրեյ (անգլ.՝ Leslie Allan Murray, հոկտեմբերի 17, 1938(1938-10-17)[…], Նաբիակ - ապրիլի 29, 2019(2019-04-29)[…], Թարի), ավստրալիացի գրող, անթոլոգիստ և քննադատ։


== Կենսագրություն ==
Ագարակատիրոջ որդի, որի նախնիները XIX դարում Շոտլանդիայից տեղափոխվել են Ավստրալիա։ Մեծացել է իր պապի կաթնամթերքի ֆերմայում։ Սովորել է Սիդնեյի համալսարանի բանասիրական ֆակուլտետում, դարձել արհեստավարժ թարգմանիչ, թարգմանել է գիտական և տեխնիկական գրականություն։ 1960-ական թվականների կեսերին աշխատել է որպես թարգմանիչ Ավստրալիայի ազգային համալսարանում։ 1969 թվականից ամբողջությամբ նվիրվել է գրականությանը, հրատարակել է ամսագիր, աշխատել որպես խմբագիր։


== Ստեղծագործություն ==
Մյուրեյի պոեզիան խորապես կապված է Ավստրալիայի բնության և առօրյայի, նրա առաջին տեղաբնակների աշխարհայացքների, մայրցամաքի վաղ շրջանի բանահյուսության հետ։


== Մրցանակներ ==
Ավստրալիայի շքանշանի ասպետ է։ Պետրարկայի (1995 թվական), Ս. Էլիոթի (1996 թվական) մրցանակների դափնեկիր, պոեզիայի համար արժանացել է Արքայական ոսկե մեդալի (1999 թվական)։ Եղել է Ստերլինի (1992 թվական) և Սենտ Էնդրիուսի (2011 թվական) համալսարանների պատվավոր դոկտոր։
Անգլալեզու աշխարհի առավել հայտնի ժամանակակից բանաստեղծներից մեկն է։ Նրա ստեղծագործությունները բարձր են գնահատել Իոսիֆ Բրոդսկին, Շեյմաս Հինին, Դերեկ Ուոլկոտը։ Մյուրեյի բանաստեղծությունները լույս են տեսել՝ թարգմանված հինդի լեզվով, գերմաներեն, իտալերեն, իսպաներեն, կատալերեն, հոլանդերեն, նորվեգերեն, դանիերեն, շվեդերեն և ռուսերեն, առանձին հրատարակություններով։


== Ստեղծագործություններ ==


== Ծանոթագրություններ ==


== Գրականություն ==
Bourke L. A vivid steady state: Les Murray and Australian poetry. Kensington: New South Wales UP; Strawverry Hills: New Endeavour Press, 1992.
Counterbalancing Light: Essays on Les Murray/ Carmel Gaffney, ed. Armidale: Kardoorair Press, 1997.
Sharma A. A Dimension of the Angel: A Study of Les Murray’s Poetry. Jaipur: Bohra Prakashan, 1997
Alexander P. Les Murray: A Life in Progress. Oxford; Melbourne: Oxford UP, 2000.
Matthews S. Les Murray. Manchester; New York: Manchester UP, 2001.
The Poetry of Les Murray: critical essays/ Laurie Hergenhan, Bruce Clunies Ross, eds. St. Lucia: University of Queensland Press, 2001
Les Murray and Australian Poetry/ Angela Smith, ed. London: Menzies Centre for Australian Studies, Kings College London, University of London, 2002.


== Արտաքին  հղումներ ==
Официальный сайт (անգլ.)
Les Murray in Russian (ռուս.)
Voice of the outback (անգլ.)
Սթիվեն Քերթիս

Սթիվեն Քերթիս (անգլ.՝ Stephen Curtis, օգոստոսի 7, 1958(1958-08-07), Սանդերլենդ, Դարհեմ, Անգլիա, Միացյալ Թագավորություն - մարտի 3, 2004(2004-03-03), Բորնմութ, Bournemouth, Christchurch and Poole, Դորսետ, Հարավարևմտյան Անգլիա, Անգլիա, Միացյալ Թագավորություն), բրիտանացի իրավաբան։ 1990-ական թվականներին մասնակցել է ռուսական օլիգարխիկ բիզնես կառույցների ստեղծմանը։ 


== Կենսագրություն ==
Ծնվել է Սանդերլենդ քաղաքում՝ հաշվապահի ընտանիքում։ Ավարտել է Աբերիստվիթի համալսարանը։ 1980-ական թվականներին աշխատել է Fox and Gibbons իրավաբանական ընկերությունում։ Աշխատել է Պարսից ծոցի երկրների հաճախորդների հետ։ 
1990-ական թվականներին հիմնադրել է իր սեփական Curtis & Co իրավաբանական ընկերությունը, որը մասնագիտացած էր առևտրային գործերում։ 
1997 թվականից աշխատել է «Մենատեպ խմբի» հետ։ Քերթիսը օգնել է կազմակերպել ՅՈՒԿՕՍ-ի հետ կապված օֆշորային ընկերությունների կառուցվածքը։
Ջիբրալթարում, Կայմանյան կղզիներում և Մեն կղզում օֆշորային հաշիվների միջոցով Ռուսաստանից հանվել են հարյուր միլիոնավոր նավթային շահույթներ։ 
Թե որքան կարևոր անձ էր նա ՅՈՒԿՕՍ-ի համար, հայտնի հայտնի է դարձել Channel-4-ի ցուցադրած փաստաթղթերից։ 1999 թվականին, օրինակ, նա այնպես է կազմակերպել է նավթի օֆշորային առևտրի ՅՈՒԿՕՍ-ի կառույցները, որ դրանք պաշտոնապես չէին պատկանում ընկերությանը և չէին կարող հարկվել ռուսական պետության կողմից։
Քերթիսը ձեռք է բերել զգալի կարողություն, որը նրան թույլ է տվել գնել պենտհաուս Լոնդոնում, Դորսետի 19-րդ դարի դղյակը, մասնավոր ինքնաթիռ և ուղղաթիռ։
Քերթիսը Մեծ Բրիտանիայի Գերագույն դատարանում ներկայացրել է Բորիս Բերեզովսկու և Աերոֆլոտի գլխավոր տնօրենի նախկին տեղակալ Նիկոլայ Գլուշկովի շահերը՝ Forbes ամերիկյան հրատարակչության դեմ նրանց հայցի վերաբերյալ լսումների ժամանակ։
Երբ 2003 թվականի մարտին Ռուսաստանի դատախազության պահանջով Լոնդոնում բերման է ենթարկվել Բորիս Բերեզովսկին, Քերթիսը վճարել է գրավի կեսը Բերեզովսկու համար (գրավը կազմել է 160 000 ֆունտ)։ Գրավի մյուս մասը ներդրել է լորդ Թիմոթի Բելը։
2003 թվականի նոյեմբերի 14-ին՝ Պլատոն Լեբեդևի ձերբակալությունից հետո, Քերթիսը դարձել է Մենատեպ խմբի ղեկավար տնօրենը։
Քերթիսը վախեցել է իր կյանքի համար. մանավանդ այն ժամանակ, երբ նա մահվան սպառնալիքներ է ստացել հեռախոսով։
«Times» թերթի փոխանցմամբ՝ Քերթիսը կոմպրոմատ է հավաքել Պուտինի և ևս 11 ռուսաստանցիների դեմ։ Ընդ որում՝ նպատակ էր դրված «վարկաբեկել Պուտինին և նրա շրջապատին»։
Սպանվել է 2004 թվականի մարտի 3-ին՝ ավիավթարի արդյունքում։ Նրա անձնական Agusta 109 ուղղաթիռը վթարի է ենթարկվել Բորնմութ օդանավակայանի մոտ՝ Լա Մանշի ափին։
Ուղղաթիռի բեկորների ուսումնասիրությունը գրեթե լույս չի սփռել աղետի պատճառների վրա, և 2005 թվականի նոյեմբերին մեծ քննչական ժյուրին եզրակացրել է, որ Քերթիսի մահը վրա է հասել դժբախտ պատահարի հետևանքով։


== Ծանոթագրություններ ==


== Արտաքին հղումներ ==
Սթիվեն Քերթիսը սպասում էր մահվան
Բրիտանացի փաստաբանը կոմպրոմատ է հավաքել Պուտինի դեմ
'If you find me dead, it won’t be an accident': How Russian oligarchs' favourite English lawyer met his horrifying death, Daily Mail, 2009.
Գարուշ Հարյանց

Գարուշ Ավետիքի Հարյանց (մայիսի 7, 1947(1947-05-07), Հացիկ, Ախուրյանի շրջան, Հայկական ԽՍՀ, ԽՍՀՄ), հայ բանաստեղծ, բեմադրիչ, դրամատուրգ, ծաղրանկարիչ։


== Կենսագրություն ==
Ծնվել է 1947 թվականի մայիսի 7-ին, Ախուրյանի շրջանի (Շիրակի մարզ) Հացիկ գյուղում։ 1977 թվականին գերազանցությամբ ավարտել է Երևանի գեղարվեստա-թատերական ինստիտուտի ռեժիսուրայի ֆակուլտետը։ Նույն թվականին լույս է տեսել նրա բանաստեղծությունների առաջին՝ «Վարդավառ» գիրքը, 1980 թվականին՝ երկրորդ «Հրդեհի ծաղիկներ»-ը, որը 1992 թվականին արժանացել է Հայաստանի գրողների միության Հովհաննես Շիրազի անվան առաջին մրցանակին, 1984 թվականին՝ երրորդ «Հայրական ժամանակ»-ը, 1986 թվականին՝ «Եվան ու Աստղինեն» մանկականը։
Աշխատել է Լենինականի Մռավյանի անվան պետական դրամատիկ և տիկնիկային թատրոններում, ուր բեմադրվել են «Երեք խոզուկներ» և «Սատանան ու տոնածառը» մանկական պիեսները։ 1986-1988 թթ. գլխավոր տնօրենի պաշտոնում ղեկավարել է Շիրակի գոտու «Սոյուզպեչատ» միավորումը։ Երկրաշարժից հետո աշխատել է Երևանի հեռուստաթատրոնում իբրև խմբագիր, որտեղ բեմադրել է «Ես եմ փեսան» տրագիկոմեդիան՝ ըստ Երուխանի «Մարկոս ախպոր սերը» նորավեպի։ 1993-1994 թթ. դասախոսել է Երևանի թատերական ինստիտուտում և ղեկավարել «Ուսանողական» թատրոնի աշխատանքները որպես գեղարվեստական տնօրեն։
2004 թվականին տեղափոխվել է ԱՄՆ-ի Լոս Անջելես քաղաք, որտեղ 2000 թվականին հրատարակել է «Անֆիլադա» գիրք-պոեմը, 2007 թվականին՝ «Հազար և մեկ համազարկ» քառյակների հատընտիրը, որը արժանացել է «Հրանտ և Մանուշակ Սիմոնյաններ» առաջին ամենամյա գրական մրցանակին՝ «Տարվա լավագույն գիրք» անվանակարգում։
Հեղինակի բանաստեղծություններից թարգմանվել են ռուսերեն, վրացերեն, ուկրաիներեն, սլովակերեն։ Իսկ "Fhilantropy" անգլերեն գրված նրա չափածո գործն արժանացել է The International Library of Poetry կազմակերպության "Editor's Choice Award" ամենամյա մրցանակին։ Բազմաժանր գրողը 2005 թվականից Կալիֆորնիայի Հայ Գրողների Միության (ԿՀԳՄ) քարտուղարն է։ Հեղինակել է «Պապն ու թոռները» առականին, «Ներկա շարունակական» բանաստեղծական ժողովածուն և «Երկրաշարժի հարսնացուն» վիպակը։


== Ծանոթագրություններ ==
Արոսենի Հայաստանի

Արոսենի Հայաստանի (լատ.՝ Sorbus hajastana), վարդազգիներ ընտանիքի, արոսենի ցեղի բույս։


== Նկարագրություն ==
Փոքր ծառ կամ խոշոր թուփ է, 3-5 մ բարձրությամբ և 8-15 սմ բնի տրամագծով։ Տերևներն էլիպսաձև են, 913 սմ երկարությամբ և 5-9 սմ լայնությամբ, գագաթում և հիմքում՝ սեպաձև սեղմված, խիստ կաշվեկերպ, վերևի կողմից մերկ, փայլուն, ներքևի կողմից ձյունասպիտակ աղվամազով, խոշոր ատամնաեզր։ Բաժակը խիտ, սպիտակ թաղիքանման աղվամազապատ, բաժակաթերթիկները եռանկյուն, երկար-սրածայր, ներսից և դրսից խիտ մազմզուկապատ։ Պսակաթերթիկներն ունեն հիմքից չորս ճյուղավորությամբ ջղեր։ Առէջներն ունեն խոշոր, ուղղանկյուն փոշեպարկեր։ Պտուղները մուգ կարմիր են, ամբողջ մակերեսի վրա սփռված բաց գույնի ոսպնյակներով։ Էնդոկարպում կան քարաբջիջներ։


== Տարածվածություն ==
Տարածված է Ապարանի շրջանում, Սևանի ավազանում և Գեղարդի շրջակայքում, վերին լեռնային գոտում, լեռնալանջերում, ծովի մակերևույթից մինչև 2000 մ բարձրությունների վրա։ Տիպիկ հայկական տեսակ է, որը Հայաստանից դուրս հանդիպում է միայն Կովկասում։ Լավ մեղրատու է։ Բավականին դիմացկուն ծառատեսակ է։ Լավ է դիմանում սառնամանիքներին, երկարատև ձմռանն ու առատ ձյունատեղումներին, ուժեղ քամիներին։ Հողի նկատմամբ պահանջկոտ չէ, չորադիմացկուն է ու բավականին լուսասեր։


== Կիրառություն ==
Բարձր դեկորատիվ ծառատեսակ է։ Առանձնապես գեղեցիկ են տերևները, որոնք քամոտ եղանակին հրաշալի կոնտրաստ են առաջացնում ստորին մակերեսի սպիտակ և վերին մակերեսի մուգ կանաչ գույների շնորհիվ։ Գեղեցիկ է նաև ծաղկման և պտղակալման շրջանում։


== Ծանոթագրություններ ==
Աստերոիդների ցանկ (182301-182400)

Աստերոիդների ցանկ (182201-182300)  • Աստերոիդների ցանկ  • Աստերոիդների ցանկ (182401-182500)
 Աստերոիդների ցանկ (182201-182300)  • Աստերոիդների ցանկ  • Աստերոիդների ցանկ (182401-182500)
Մերձարևադարձային մուսսոնային կլիմա

Մերձարևադարձային մուսսոնային կլիմա, մերձարևադարձային կլիմայի տարատեսակ։


== Բնութագրություն ==
Մերձարևադարձային գոտիներում գտնվող մայրցամաքների արևելյան ծայրամասերում դիտվում է կլիմայի մուսսոնային տեսակ։ Ձմռանը այդ շրջանները գտնվում են սառը օդային զանգվածների ազդեցության տակ, ամռանը այստեղ ներթափանցում է օվկիանոսից եկող օդը։ Տեղումների տարեկան քանակը հակադիր է միջերկրածովյան կլիմային։ Ձմռանը եղանակը պարզ է և չոր, իսկ ամռանը՝ հակառակը՝ առատ տեղումներ, որոնք մայրցամաքում թափվում են ցիկլոններով։ Մեծ է նաև լեռնագրական նշանակությունը։


== Տեղումներ ==
Ընդհանուր առմամբ տեղումներն առատ են, այդ պատճառով կլիմայի այդ տեսակը բնորոշվում է հարուստ անտառներով, որտեղ աճում են լայնատերև ծառեր, փաթաթվող և մագլցող բույսեր (լիաններ, բաղեղ)։ Այս կլիմայում ձյուն տեղում է, սակայն երկար չի մնում։


== Ընդհանուր ցուցանիշներ ==
Օրինակ՝ Ասիայի Պեկին քաղաքում միջին ջերմաստիճանը հուլիսին կազմում է +26 °C, իսկ հունվարին՝ -4 °C: Տեղումների տարեկան քանակը կազմում է 640 մմ, որոնցից 260 մմ-ը թափվում է հունիսին և 2 մմ-ը՝ դեկտեմբերին։
Հարավային Ամերիկայում այդ կլիմայի տեսակը առկա է Լա Պլատայում։ Բուենոս Այրեսում հունվարին միջին ջերմաստիճանը կազմում է +23 °C, հուլիսին՝ +9 °C: Տեղումների տարեկան քանակը 940 մմ է, որոնցից 110 մ-ը թափվում է մարտին, իսկ 60 մմ-ը՝ հուլիսին։


== Ծանոթագրություններ ==


== Արտաքին հղումներ ==
Метеорология и климатология. Ленинград, 1968 г. Автор – Хромов С. П.
Атлас мира. ГНПП Картография, 2005 г.
Մայրաքաղաքային տարածաշրջան (Դանիա)

Մայրաքաղաքային տարածաշրջանը (դան․՝ Hovedstaden), Դանիայի վարչական մարզերից մեկն է, որը գտնվում է երկրի արևելյան մասում։ Ստեղծվել է 2007 թվականի հունվարի 1-ին՝ մունիցիպալ բարեփոխումների շրջանակներում։ Այն ներառում է 23 մունիցիպալիտետներ։ Գտնվում է Զելանդիա կղզու հյուսիսարևելյան մասում։


== Մունիցիպալիտետներ ==

Ալերյոդ (Allerød)
Ալբերտսլուն (Albertslund)
Բալերուպ (Ballerup)
Բորնհոլմ (Bornholm)
Բրյոնբյու (Brøndby)
Վալենսբեկ (Vallensbæk)
Վիդովրե (Hvidovre)
Գենտոֆտե (Gentofte)
Գլադսաքսե (Gladsaxe)
Գլոստրուպ (Glostrup)
Գրիբսկով (Gribskov)
Դրագյոր (Dragør)
Իսհյոյ (Ishøj)
Կոպենհագեն (København)
Լյունգբյու Տորբեկ (Lyngby-Taarbæk)
Ռյոդովրե (Rødovre)
Ռուդերսդալ (Rudersdal)
Տորնբյու (Tårnby)
Ֆրեդենսբորգ (Fredensborg)
Ֆրեդերիկսբերգ (Frederiksberg)
Ֆրեդերիկսսուն (Frederikssund)
Ֆուրեսյո (Furesø)
Հալսնես (Halsnæs)
Հյոյե Տոստրուպ (Høje-Taastrup)
Հելսինգյոր (Helsingør)
Հերլև (Herlev)
Հյորսհոլմ (Hørsholm)
Հիլերյոդ (Hillerød)
Էգեդալ (Egedal)


== Ծանոթագրություններ ==
Կրուտոբերեժնի (Մարտինովսկի շրջան)

Կրուտոբերեժնի (ռուս.՝ Крутобережный), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Բոլշե-Օռլովսկի գյուղական համայնքի կազմի մեջ։
Աիտովո (գյուղ, Բուրաևսկի շրջան)

Անվան այլ կիրառումների համար տե՛ս՝ Աիտովո (այլ կիրառումներ)Աիտովո (ռուս.՝ Аитово, բաշկիրերեն՝ Айыт), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բազգիևո

Բազգիևո (ռուս.՝ Базгиево, բաշկիրերեն՝ Баҙғыя), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 545 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Live in the UK 2008

Live in the UK 2008, ամերիկական Paramore ռոք խմբի համերգային ալբոմն է, որը թողարկվել է 2008 թվականին։


== Ալբոմում ==
Live in the UK 2008 թողարկվել է սահմանափակ քանակությամբ, և միայն երեք կենդանի կատարումներով։ Հաշվարկված էր ընդամենը 1000 օրինակով, ի սկզբան է նախատեսված էր ազատ արձակել առանձին ալբոմներ, յուրաքանչյուր համաերգից հետո։ Երկրպագուները կարող էին նախապես ալբոմները պատվիրել առցանց կամ գնել ալբոմը համերգի ժամանակ։ Կար ևս մի տարբերակ գնել ալբոմը Մեծ Բրիտանիայից։ Առաջին 200 մարդիկ, ովքեր կպատվիրեն ալբոմն առցանց «Misery Business» սիգլը կստանաս ստորագչությամբ։ Սինգլի գնումը համերգի ժամանակ նշանակում է, որ յուրաքանչյուր 5֊ից 1֊ն ունի հնարավորություն ստանալ ստորագրությամբ պատճենը։


== Երգացանկ ==
Բոլոր երգերի հեղինակն է Paramore. 


== Ծանոթագրություններ ==


== Արտաքին հղումներ ==
Գլխավոր վեբ֊կայք
Concert Live Archived 2007-07-15 at the Wayback Machine.
Շտայգերվալդի Միխելաու

Շթեյգերվալդի Միխելաու (գերմ.՝ Michelau im Steigerwald), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1117 մարդ։ Զբաղեցնում է՝ 14,15 կմ² տարածք։ Պաշտոնական կոդ 09 6 78 157։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-08-15 at the Wayback Machine.
Մամեչ

Մամեչ (ուկրաիներեն՝ Мамеч), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Մամեչ գյուղում բնակվում էր 74 մարդ։ Բնակավայրը զբաղեցնում է 0,36 կմ² տարածք։ Բնակչության խտությունը կազմում էր 205,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լի Աարոն

Լի Աարոն (անգլերեն՝ Lee Aaron, ծնյալ Karen Lynn Greening. հուլիսի 21, 1962(1962-07-21), Բելվիլ, Hastings County, Օնտարիո, Կանադա), կանադացի ջազ և ռոք երգչուհի։ 1980-ական թվականներին և 1990-ական թվականների սկզբին նա թողարկում է մի շարք հայտնի երգեր, ինչպիսիք են «Metal Queen», «Whatcha Do to My Body», և «Sex with Love»։


== Երաժշտական կարիերա ==
1979 թվականին նա իր սկսել է հանդես գալ դպրոցի ռոք խմբում։ Ավարտելուց հետո նա տեղափոխվեց Տորոնտո և կնքեց պայմանագիր Ֆրիդոմի հետ։

Ռոբերտ Քոննոլլիի օգնությամբ 1982 թվականին թողարկվեց «Lee Aaron project» (Project Li Aaron) դեբյուտային ալբոմը, որը պարզապես ռոք-արհեստ էր The album, available in England only as an import, created a groundswell of interest that resulted in Aaron's appearance that year at the Reading Festival: 1985 թվականին «Call Of The Wild» սկավառակում նա արդեն հայտնվում է որպես հասուն երգիչ հանդես է գալիս իր սեփական երգով, որտեղ ակտիվորեն սկսեց շահագործեց իր սեքսուալ կերպարը։
1980-ական թվականներին նա շրջագայել է ամբողջ Եվրոպայով։ 1987 թվականին թողարկված «Lee Aaron» երգի համար երգչուհին արժանացավ «Մետաղի թագուհի» կոչմանը, որից հետո նա սկսեց համարվել Կանադայի առաջատար ռոք երգչուհին։ Կանադայում թողարկված «Bodyrock» (1989 թվական) և «Some Girls Do» (1991 թվական) ալբոմները դարձան բավականին հայտնի։ Վերջին տարիներին նրա ստեղծագործությունն անց է կացվել անցում դեպի ջազ և բլյուզ։ Կանադայի երաժշտական մրցանակաբաշխությանը տասը անգամ որպես թեկնածու առաջադրվել է մրցույթում։


== Ուղեկցող խմբի կազմ ==
Ջոն Ալբանի - կիթառ
Քրիս Բրակբայ - բաս
Ջիմ Գելկեր - օրգան
Ռանդի Քուք - հարվածային գործիքներ։


== Անձնական կյանք ==
Ամուսնացած է, ունի երկու երեխա։


== Սկավառակագրություն ==
1982՝ The Lee Aaron Project
1984՝ Metal Queen
1985՝ Call of the Wild
1987՝ Lee Aaron
1989՝ Bodyrock
1991՝ Some Girls Do
1992՝ Powerline — The Best Of Lee Aaron
1994՝ Emotional Rain
1996՝ 2preciious
2000՝ Slick Chick
2004՝ Beautiful Things
2016՝ Fire and Gasoline


== Ծանոթագրություններ ==
Կապաչո Պեստում

Կապաչո Պեստում (իտալերեն՝ Capaccio-Paestum), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 21 498 մարդ, բնակչության խտությունը կազմում է 192 մարդ/կմ²։ Զբաղեցնում է 112 կմ² մակերես։ Փոստային ինդեքս՝ 84047, 84040, 84050, 84063, 84060, հեռախոսային կոդ՝ (+39) 0828։
Կոմունայի հովանավորն է Սուրբ Վիտուսը։ Տոնը նշվում է հունիսի 15-ին։


== Բնակչություն ==


== Կապի տվյալներ ==
Հեռախոս՝ 0828 812111
Պաշտոնական կայք՝ http://www.comune.capaccio.sa.it Archived 2009-01-07 at the Wayback Machine.


== Արտաքին հղումներ ==
http://www.comune.capaccio.sa.it Archived 2009-01-07 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պահածոյացում

Պահածոյացում, միջոցառումների համակարգ, որի շրջանակներում սնունդը ենթարկվում է մշակման և պահվում հերմետիկ միջավայրում։
Ըստ բաղադրատոմսի՝ պահածոները լինում են պարզ և բարդ։ Պարզ բաղադրատոմսով պահածոներից են բնական հյութերը, պյուրեները, որոնք կազմված են մեկ բաղադրիչից։ Պարզ են համարվում նաև երկբաղադրիչ պահածոները, որոնցից են մրգային կոմպոտները և բանջարեղենային բնական պահածոները։
Բարդ բաղադրատոմսով պահածոներն են՝ բանջարեղենների խորտիկային, ճաշատեսակային և խտացրած մրգային ու բանջարեղենային պահածոները։
Բաղադրատոմսով են պայմանավորված պահածոյի զգայաորոշիչ, քիմիկաֆիզիկական ցուցանիշները, որոնք պետք է համապատասխանեն որոշակի ստանդարտի։ Որքան բարդ է բաղադրատոմսը, այնքան ավելի շատ ցուցանիշներ են մտնում տվյալ պահածոյի ստանդարտում։
Բոլոր տեսակի պահածոների համար գոյություն ունեն հումքի և օժանդակ նյութերի ծախսերի հաստատված նորմաներ։ Ծախսի նորմաները որոշվում են հումքից սննդում առաջացող մնացորդներով, որոնք կամ սննդում ընդհանրապես, կամ տվյալ պահածոյում չեն օգտագործվում։
երկարատև պահելու համար հատուկ մշակված բուսական կամ կենդանական ծագում ունեցող սննդամթերք։ Պահածոների կշռաբաշխումը, հերմետիկ խցանում են մետաղե, ապակե կամ պոլիմերային տարաներում և ջերմամշակում։


== Պահպանում ==
Պահածոյացմամբ ոչ միայն պահպանվում, այլև բարձրացվում է մթերքի սննդային արժեքը՝ հումքի՝ ուտելու համար սակավ պիտանի մասերը հեռացնելու, ճարպեր (բանջարեղենը տապակելիս), շաքար (ջեմեր, մուրաբաներ եփելիս) ավելացնելով։ Երկարատև պահելու դեպքում Պահածոների սննդային արժեքը աննշան փոփոխվում է։ Պահածոնորի տեսականին բազմազան է․ բանջարեղենի, պտղի, մսի, ձկան և կաթի։
Բանջարեղենի Պահածո լինում են բնական (կանաչ ոլոռ, ծաղկակաղամբ, լոբի, շաքարային եգիպտացորեն և), հյութեր (գազարի, տոմատի, ճակնդեղի), խտացված տոմատամթերքներ (մածուկ, սոուսներ, խյուս), բուսական յուղով տապակած բանջարեղենից պատրաստված նախաճաշի պահածո (լցոնած բանջարեղեն, տոլմա, բանջարեղենի խավիար և այլն), բանջարեղենի և մսաբանջարեղենի, թթու դրած և մարինադացված։
Պաղի պահածո են կոմպոտները, մրգահաւոապտղի մածուկները, խյուսերը, սոուսները, հյութերը, մուրաբաները, ջեմերը, պովիդլոն, դոնդողը, օշարակները։ Պահածոնորի շարքին են դասվում նաև սառեցրած պտուղները և բանջարեղենը։ Մսի պահածոններ լինում են բնական (տավարի, խոզի, հավի ևն), խոհարարական մշակման ենթարկված թռչնամթերքներից և մսից (լյարդի, մսի և այլն), պահածոյացված նրբերշիկի, երշիկի տեսքով։
Մսիբուսական Պահածո ստանում են միսը ոլոռի, լոբու, ձավարեղենի, մակարոնեղենի հետ պահածոյացնելով։ Ձկան պահածոները լինում են բնական (թառափի, սաղմոնի, խեցգետնի ևն), տոմատի սոուսում կամ յուղում տապակած, ապխտած ձկից։ Ձկան բոլոր պահածոները վարակազերծում են, բացի պրեսերվներից (հատուկ ձևով աղադրած որոշ ձկնատեսակներ՝ կիլկա, տառեխուկ ևն)։ Կաթի Պահածո են խտացրած կաթնամթերքը (կաթ, կաթնասեր)՝ շաքարով և առանց շաքարի։


== Գրականություն ==
«Պահածոյացման տեխնոլոգիա», Ժ. Գ. Աղաջանյան, խմբ. Ա. Ա. Ֆահրադյան. - Երևան։ «ՀՊԱՀ», 2011, Մաս 1 - 405 էջ
Սիբիր

Սիբիր (ռուս.՝ Сибирь), երկրամաս Ասիայի հյուսիսային մասում, որը սահմանափակված է արևմուտքից Ուրալյան լեռներով, արևելքից Խաղաղ օվկիանոսի ջրբաժան լեռնաշղթայով և Հյուսիսային Սառուցյալ օվկիանոսից հյուսիսից։ Սիբիրը բաժանվում է Արևմտյան և Արևելյան տարածաշրջանների։ Նաև առանձնացնում են Հարավային Սիբիրը (լեռնային մասում), Հյուսիս-Արևելյան Սիբիրը և Կենտրոնականը։
Ռուսաստանի կազմի մեջ է մտել XVI—XVII դարերում։ Մակերեսը՝ 12,6 մլն. կմ² (Ռուսաստանի տարածքի շուրջ 73,6 %-ը)։ Սիբիրի դաշնային շրջանի բնակչությունը կազմում է 19 292 740 մարդ (2014)։


== Ծանոթագրություններ ==
Յուլդաշևո (գյուղ, Ֆյոդորովսկի շրջան)

Անվան այլ կիրառումների համար տե՛ս՝ ՅուլդաշևոՅուլդաշևո (ռուս.՝ Юлдашево, բաշկիրերեն՝ Юлдаш), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 382 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կառլ Էբերտ

Կառլ Էբերտ (գերմ.՝ Karl Joseph Eberth, սեպտեմբերի 21, 1835(1835-09-21), Վյուրցբուրգ, Բավարիա - դեկտեմբերի 2, 1926(1926-12-02), Halensee, Շարլոտենբուրգ-Վիլմերսդորֆ, Բեռլին, Վայմարյան Հանրապետություն), գերմանացի մարդաբան, հյուսվածաբան և մանրէաբան։


== Կենսագրություն ==
Կառլ Էբերտը բժշկություն է սովորել Վյուրցբուրգի համալսարանում։
1859 թվականին դարձել է բժշկական գիտությունների դոկտոր, իսկ 1865 թվականին հրավիրվել է Ցյուրիխ` որպես պաթոլոգիական անատոմիայի պրոֆեսոր, որտեղ 1874 թվականից անասնաբուժական ուսումնարանում դասախոսել է պաթոլոգիա, հյուսվածաբանություն և սաղմնաբանություն։
1881 թվականին տեղափոխվել է Հալլե-Վիտենբերգյան համալսարան` որպես համեմատական հյուսվածաբանության և անատոմիայի պրոֆեսոր, որտեղ 1895 թվականից դասախոսել է պաթոլոգիական անատոմիա և պաթոլոգիա և եղել է Պաթոլոգիական ինստիտուտի տնօրենը։
Էբերտի գիտական աշխատանքները վերաբերում են առավելապես հյուսվածաբանությանը և պաթոլոգիական անատոմիային։


== Աշխատանքներ ==
«Ueber den Bau und die Entwicklung der Blutcapillaren» (2 ч., «Würzb. naturw. Zeitschr.», 1866-67 թվականներ)
«Ueber den feineren Bau der Lunge» («Zeitschr. f. wiss. Zool.», 1865 թվական)
«Untersuchungen über die Leber der Wirbelthiere» («Arch. f. micr. Anat.», 1867 թվական)
«Die Trombose» (Շիմմելբուշի հետ, Շտուտգարտ, 1888 թվական)
«Die Elemente der quergestreiften Muskeln» («Arch. f. path. Anat. u. Phys.», 1866 թվական)
«Ueber Kern- und Zelltheilung» («Arch. f. path. Anat. u. Phys.», 1876) և շատ ուրիշներ։
Untersuchungen über nematoden, (Leipzig : W. Engelmann, 1863).
Zur Kenntnis der Bacteritischen Mykosen, (Leipzig : Engelmann, 1872).
Zur kenntniss der blutplättchen bei den niederen wirbelthieren, (Leipzig, Engelmann, 1887).
Die männlichen Geschlechtsorgane, (Jena, Fischer, 1904).Բացի այդ, Էբերտը հրատարակել է Ֆրիդլենդերի «Mikroskopische Technik» չորրորդ հրատարակչությունը։ 1890 թվականից Կուրսախմանի հետ խմբագրել է «Fortschritte der Medicin» ամսագիրը։


== Տես նաև ==
Ախտաբանություն


== Ծանոթագրություններ ==


== Գրականություն ==
Аделунг Н. Н. (1890–1907)։ «Эберт, Карл-Йозеф»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Սևիկ (Խնուսի գավառ)

Սևիկ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Բյուրակն լեռնագագաթի հարավարևելյան փեշին, Խնուս քաղաքից 15 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լենինա Պերվոե

Լենինա Պերվոե (ուկրաիներեն՝ Леніна Перше), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Լենինա Պերվոե գյուղում բնակվում էր 38 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրոիցկի շրջան (այլ կիրառումներ)

Տրոիցկի շրջան, կարող է վերաբերել՝

Տրոիցկի շրջան - մունիցիպալ շրջան Ռուսաստանի Չելյաբինսկի մարզում
Տրոիցկի շրջան - մունիցիպալ շրջան Ռուսաստանի Ալթայի երկրամասում
Պրինկայա յոկի

Պրինկայա յոկի (ռուս.՝ Принкая-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Կիմաս լիճ Խյամե։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000004089
Հիդրոլոգիական ուսումնասիրությունների կոդը - 102000408
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նաբերեժնիե Չելնիի պատկերասրահ

Նաբերեժնիե Չելնիի պատկերասրահ (ռուս.՝ Набережночелнинская картинная галерея), մշակույթին և արվեստին վերաբերող համայնքային հաստատություն Նաբերեժնիե Չելնի քաղաքում, որտեղ պահվում են գեղարվեստական արժեքներ, կիրառական, դեկորատիվ արվեստի և ժողովրդական արվեստի ստեղծագործություններ։ Պատկերասրահի պահեստային տարածքը կազմում է 400 մ², այցելուների տարեկան թիվը 55539 մարդ է։


== Պատմություն ==
Նաբերեժնիե Չելնիի պատկերասրահը ստեղծվել է 1980 թվականին որպես Թաթարստանի կերպարվեստի պետական թանգարանի մասնաճյուղ։


== Պատկերասրահի ֆոնդեր ==
Պատկերասրահի հիմնական ֆոնդը ներառում է Թաթարստանի կերպարվեստի պետական թանգարանին պատկանող բնօրինակ հուշարձաններ, իսկ 2006 թվականից պատկերասրահում ձևավորել են սեփական միջոցներ։ Հիմնական ֆոնդի ընդհանուր քանակը կազմում է 672 միավոր։ Ամենաարժեքավոր հավաքածուներն են`1950-2008 թվականների գեղանկարների, գրաֆիկայի հավաքածուներ, քանդակներ, արևմտաեվրոպական արվեստի գործերի ֆաքսիմիլային վերարտադրումներ։


== Պատկերասրահի գործունեություն ==
Պատկերասրահի հիմնական գործառույթներն են՝

ցուցահանդեսային գործունեություն
Էքսկուրսիոն ծառայություն
միանձնյա դասախոսությունների կազմակերպում, դասախոսական փուլեր, կերպարվեստի մասին զրույցներ
Էքսկուրսիաներ քաղաքի հուշարձաններ
շրջիկ ցուցահանդեսների կազմակերպում
գրական-երաժշտական երեկոների ցիկլ
հրատարակչական գործունեություն
հանդիպումներ արվեստագետների հետ, վարպետության դասեր
մանկական իզոստուդիա


== Ծանոթագրություններ ==


== Արտաքին հղումներ ==
Набережночелнинская картинная галерея на сайте «Яндекс.Афиша»
Գուրի

Անվան այլ կիրառումների համար տե՛ս՝ Գուրի (այլ կիրառումներ)Գուրի, լեռնագագաթ Պոնտական լեռների լեռնահամակարգում, նրա արևելյան հատվածում, Պոնտական և Անտիպոնտական լեռների ջրբաժան գծի վրա։


== Ծանոթագրություններ ==
Մոկրյադինո

Մոկրյադինո (ռուս.՝ Мокрядино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերիշեն

Վերիշեն (նախկինում նաև Հին Գորիս),
գյուղ Հայաստանի Հանրապետության Սյունիքի մարզում, Գորիսից անմիջապես հյուսիս-արևմուտք, Վարարակ գետի ափին, ծովի մակերևույթից 1540-1620 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 84 կմ։
Ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թվականի մարդահամարի արդյունքների` Վերիշենի մշտական բնակչությունը կազմել է 2264, առկա բնակչությունը` 1765 մարդ։ Գյուղը մշտապես բնակեցված է եղել հայերով, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ և պտղաբուծությամբ։


== Պատմամշակութային կառույցներ ==
Վերիշենն ունի երկու եկեղեցի, որոնցից մեկը սբ. Նորակնունքն է։ Գյուղի շրջակայքում կան մի քանի գյուղատեղիներ։


== Տես նաև ==
Վերիշենի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Խութլու Բուղա

Խութլու Բուղա Արծրունի (անհայտ - 1293), 13-րդ դարի վերջի հայ-վրացական պետական գործիչ, զորավար։ Սադուն Արծրունու ավագ որդին։
Հոր մահից հետո 1284 թ.-ին (այլ կարծիքով՝ 1281 թ.-ին) ստանձնել է Մահկանաբերդի Արծրունիների տան ավագությունը և ամիրսպասալարության պաշտոնը վրաց արքունիքում։ 1289 թ.-ին, մոնղոլ Արղուն իլխանի դեմ ամիր Բուղայի ապստամբության ճնշումից և վրաց թագավոր Դեմետրեի զոհվելուց հետո, Բուղայի գործուն միջամտությամբ գահը հանձնվել է Նարին-Դավթի որդի Վախթանգին։ Վերջինս, որպես հատուցում, Արղունի համաձայնությամբ, 1290 թ.-ին Խութլու Բուղային է հանձնել նաև աթաբեկությունը։
Արղունի սպանությունից (1291) հետո եղբայրը՝ նոր խան Քեյղաթուն, սաստկացրել է բռնությունները՝ ոչնչացնելով Արղունի նախկին համախոհներին։ Խութլու Բուղան և վրացի ու հայ մի շարք ավատատերեր փորձել են հորդորել Վախթանգին՝ պայքարել մոնղոլների դեմ և ստեղծել հայ-վրացական զորեղ թագավորություն, բայց ապարդյուն։ Ուստի, նրանք գահընկեց են արել (1292) Վախթանգին և թագավոր հռչակել Դեմետրեի որդի Դավթին։ Դրանից հետո Բուղան կասկածվել է նոր խանի դեմ ապստամբություն կազմակերպելու մեջ և սպանվել։ Հաղպատի Ս. Նշան եկեղեցու հյուսիսային պատի որմնանկարում պահպանվել է Խութլու Բուղաի ամբողջ հասակով պատկերը՝ «Պարոն Խութլու Բոսլայ» մակագրությամբ։ Իսկ Ավանի տաճարի 1287 թվականի արձանագրությունում Խութլու Բուղան իրեն անվանել է «...աթաբակ եւ ամիրսպասալար...»։


== Գրականություն ==
Վրաց ժամանակագրություն (1207—1318), Ե., 1971
(9128) Տակատումուզի

(9128) Տակատումուզի (անգլ.՝ Takatumuzi), աստերոիդ աստերոիդների հիմնական գոտում։ Հայտնաբերվել է 1998 թվականի ապրիլի 30-ին Տոմիմարու Օկունիի կողմից Նանյոյում։
Միջին հեռավորությունը Արեգակից կազմում է 2,209336 ա. մ., առավելագույնը մոտենում է 1,799 ա. մ. հեռավորության վրա և հեռանում 2,6197 ա. մ.։ Արեգակի շուրջ մեկ ամբողջական պտույտ է կատարում 1199,47 երկրային օրվա ընթացքում, իր ուղեծրով շարժվելով միջինում 0,300131 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9128) Տակատումուզի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դորադինա (Մատու Գրոսու դու Սուլ)

Դորադինա (պորտ.՝ Douradina), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 4725 մարդ՝ 2006 թվականի տվյալներով։ Գրավում է 280,689 կմ2 տարածք։ Բնակչության խտությունը կազմում է՝ 16,8 մարդ/կմ2։


== Պատմություն ==
Քաղաքը հիմնադրվել է 1963 թվականի դեկտեմբերի 20-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 42.903.527,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 9.074,35 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,713 (տվյալները ՄԱԿ-ի զարգացման ծրագրի)։
Գլայվիցի պատահար

Գլայվիցի պատահար (գերմ.՝ Überfall auf den Sender Gleiwitz; լեհ.՝ Prowokacja gliwicka) նացիստական զորքերի կողմից լեհերի անվան տակ կատարված գործողություն, որը տեղի է նունեցել 1939 թվականի օգոստոսի 31-ին, ինդդեմ գերամանակ ռադիո կայան Սենդեր Գլեյվիցի, որը գտնվում էր Վերին Սիլեսիայի Գլայվից քաղաքում (սկսած 1945 թվականից Գլիվից, Լեհաստան) Երկրորդ համաշխարհային պատերազմի նախօրեին։ Նպատակն էր առիթ ստեղծել Լեհաստանի վրա հարձակվելու համար։ Այս սադրիչ գործողությունը Հիմլերի գործողության մասն էին, որոնք իրականացվել էին ՍՍ-ի կողմից պատերազմ սկսելու նպատակով։ Նպատակն էր ցույց տալ լեհերի ագրեսիան ընդդեմ Գերմանիայի և առիթ ստեղծել Լեհաստանի վրա հարձակվելու համար։


== Գլեյվիցի դեպքեր ==

Գլայվիցի գործողության մասին շատ բան հայտնի է դարձել ՍՍ-ի զինծառայող Ալֆրեդ Նաույոքսի Նյուրնբերգյան դատավարության ժամանակ տրված ցուցմունքից։ Իր ցուցմունքում Ալֆրեդը պատմել է, որ գործողությունը կատարել են Ռեյնհարդ Հեյդրիխի և Գեստապոյի պետ Հեյնրիխ Մյուլերի հրամանով։
1939 թվականի օգոստոսի 31-ի գիշերը, գերմանացի հետախույզների փոքր խումբ, լեհերի հագուստ հագած Նաույոքսի գլխավորությամբ մտել են Գլայվից կայարան և հեռարձակել կարճ հակագերմանական հաղորդագրություն լեհերենով։

Որպեսզի հարձակումը լիներ ավելի իրատեսական, գերմանացիները որոշ մարդկանց օգտագործեցին «լեհ գրոհայինների» դեմ։ Նրանք սպանեցին 43 ամյա չամուսնացած Ֆրանցիսկ Հոնիոկին, ով գերմանացի կաթոլիկ ֆերմեր էի և համակրում էր լեհերին։ Մինչ այդ նրան ձերբակալել էր Գեստապոն։ Նրան հագցրել էին ռադիոյի աշխատակցի շորեր և բեմադրել այնպես, որ նա սպանվել է ռադիոկայանում աշխատանքի ժամանակ։
Բացի Հոնիոկից այդ օրը սպանվեցին ևս մի քանի բանտարկյալներ։ Գերմանացիները նրանց տվել էին "Konserve" ("պահածո") մականունը։ Այս պատճառով որոշ աղբյուներ այս գործողությունը կոչում են «Պահածոների գործողություն»։


== Համատեքստ ==
Գլայվիցի պատահարը մեկ մեծ գործողության մաս էր միայն իրականացված Աբվերի և ՍՍ զորքերի կողմից։ Մի քանի նման գործողություն նույնպես իրականացվեցին լեհ-գերմանական սահմանին։ Այս գործողությունների ամբողջությունը կոչվեց Հիմլերի գործողություն և նպատակը նույնն էր, ցույց տալ լեհերի ագրեսիան գերմանացիների կատմամբԳերմանական լրատվամիջոցները և քաղաքական գործիչները, ներառյալ Ադոլֆ Հիտլերը, պատահարից ամիսներ առաջ քննադատում էին Լեհաստանի իշխանություններին Լեհաստանում ապրող էթնիկ Գերմանացիներին հալածելու և էթնիկ զտումների համար։
1939 թվականի սեպտեմբերի 1-ին Գլայվիցի պատահարից մեկ օր հետո Գերմանիան հարձակվեց Լեհաստանի վրա` հրահրելով Երկրորդ համաշխարհային պատերազմը։ Հիտլերը իր Ռեյխստագում կայացած ելույթում անդրադարձավ այս պատահարներին, որոնցից երեքը անվանեց շատ լուրջ և որպես արդարացում Լեհաստան ներխուժելու համար։


== Ծանոթագրություններ ==
Զուրկով Դոլ

Զուրկով Դոլ,  գյուղ Սլովենիայի Հանրապետության Սևնիցա երկրամասում։ Ըստ 2002 թվականի մարդահամարի տվյալների բնակչությունը կազմում է 193 մարդ։


== Ծանոթագրություներ ==


== Արտաքին հղումներ ==
Žurkov Dol at Geopedia
Ֆոջա

Անվան այլ կիրառումների համար տե՛ս՝ Ֆոջա (այլ կիրառումներ) Ֆոջա  (իտալերեն՝ Foggia), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 153 469 մարդ, բնակչության խտությունը կազմում է 302 մարդ/կմ²։ Զբաղեցնում է 508 կմ² մակերես։ Փոստային ինդեքս՝ 71100, հեռախոսային կոդ՝ +39 0881։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0881 792111
Էլեկտրոնային փոստ՝ redazione@comune.foggia.it
Պաշտոնական կայք՝ http://www.comune.foggia.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կորչինո (գյուղ, Նիկոլաևի շրջան)

Կորչինո (ուկրաիներեն՝ Корчине), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Կորչինո գյուղում բնակվում էր 273 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուիլիս Ադամս

Ուիլիս Սիվեր Ադամս (անգլ.՝ Willis Seaver Adams, 1842, Հարտֆորդ շրջան, Կոնեկտիկուտ, ԱՄՆ - 1921, Նոր Անգլիա, ԱՄՆ), ամերիկացի բնանկարիչ, տոնալիզմի ​​շարժման ներկայացուցիչ։


== Կենսագրություն ==

Ծնվել է 1842 թվականի հուլիսի 19-ին (այլ տվյալներով՝ 1844 թվականին) Կոնեկտիկուտ նահանգի Suffield քաղաքում։ Նրա հայրը՝ Stephen Lorenzo Adams-ը, որը հայտնի է որպես Pole Adams, ֆերմեր էր, մայրը եղել է Susan Adams-ը։
Նրա հայրը ցանկանում էր որդուն տեսնել որպես ֆերմեր կամ դպրոցի ուսուցիչ, բայց Ուիլիսը երազում էր արվեստի մասին՝ գրքերում նկարելով կենդանիներ և իրեն շրջապատող մարդկանց։ 1857-1862 թվականներին Ադամսը սովորել է Connecticut Literary Institute-ում, որն այժմ հայտնի է Suffield Academy անվամբ։ Այնուհետև աշխատել է Մասաչուսեթսի Սփրինգֆիլդ քաղաքի դեղատանը, որտեղ ծանոթացել է դոկտոր Հոլմսի հետ, որը նրան ապահովել է սովորելու համար Անտվերպենի թագավորական ակադեմիայում (անգլ.՝ Royal Academy of Fine Arts): Սակայն 1868 թվականին Ադամսը ստիպված է եղել վերադառնալ Սփրինգֆիլդ, քանի որ նրա հովանավորը մահացել է։
Այնուհետև Ումիլիսը գնացել է Քլիվլենդ (Օհայո)՝ կարճատև հանգստի նպատակով, որը ձգվել է երկու տարի (1876-1878), քանի որ նա այնտեղ հանդիպել է այլ սկսնակ արվեստագետներ Otto Bacher-ին և Sion Wenban-ին։ Այստեղ նա դարձել է Cleveland Art Club-ի և Cleveland Academy of Fine Arts-ի անդամ, նկարել է այն ժամանակվա նահանգապետի դիմանկարը, իսկ ավելի ուշ՝ նախագահ Ռութերֆորդ Հեյսի դիմանկարը։ Քլիվլենդում գտնվելու ընթացքում նա հետաքրքրություն է ցուցաբերել նատուրալիզմի (անգլ.՝ Religious naturalism) և սպիրիտիզմի գաղափարախոսության նկատմամբ։
1878 թվականին նա Otto Bacher-ի հետ մեկնել է Եվրոպա, որտեղ դարձել է «Duveneck Boys»-ից մեկը` ամերիկացի երիտասարդ նկարիչների մի խումբ, որը վերապատրաստվել է Ֆրենկ Դյուվենեկի կողմից։ Վենետիկ այցելելուց հետո Ադամսը այնտեղ հանդիպել է Ջեյմս Ուիսթլերին, ումից դասեր է քաղում։ Վերադառնալով ԱՄՆ՝ նա ընկերացել է James D. Gill-ի հետ, ում պատկերասրահում նա հաճախ ցուցադրություններ է իրականացրել։
Իր կյանքի վերջում Ադամսը հաստատվել է Նոր Անգլիայի Կոնեկտիկուտ գետի հովտում, որտեղ ստեղծել է իր վերջին աշխատանքները՝ արտացոլելով իր վրա Ուիսլերի աշխատանքի վրա ունեցած ազդեցությունը։
Մահացել է 1921 թվականի հունվարի 8-ին Մասաչուսեթս նահանգի Greenfield քաղաքում։ Թաղված է Green River Cemetery-ի քաղաքային գերեզմանոցում։


== Ծանոթագրություններ ==


== Արտաքին հղումներ ==
WILLIS SEAVER ADAMS (1844—1921) (անգլ.)
Willis Seaver Adams (անգլ.)
Ալիքյան

Անվան այլ կիրառումների համար տե՛ս՝ Ալիքյան (այլ կիրառումներ)Ալիքյան, գյուղ Արևմտյան Հայաստանում, Էրզրումի վիլայեթի Բայազետի գավառում։ Գտնվում գավառի հարավ-արևմտյան սահմանի մոտ։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(5725) Նորդլինգեն

(5725) Նորդլինգեն (անգլ.՝ Nordlingen), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 23-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,679928 ա. մ., առավելագույնը մոտենում է 2,5279 ա. մ. հեռավորության վրա և հեռանում 2,832 ա. մ.։ Արեգակի շուրջ մեկ ամբողջական պտույտ է կատարում 1602,44 երկրային օրվա ընթացքում, իր ուղեծրով շարժվելով միջինում 0,224657 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5725) Նորդլինգեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվան Պապասկիրի

Իվան Գևորգի Պապասկիրի (դեկտեմբերի 12, 1902(1902-12-12), Կուտոլ, Վրաստան - 1980), աբխազ խորհրդային գրող։ Վրացական ԽՍՀ արվեստի վաստակավոր գործիչ (1968)։ Աբխազական ԻԽՍՀ ժողովրդական գրող (1977)։ 


== Կենսագրություն ==
Տպագրվել է 1926 թվականից։ «Թեմիր» (1937) վեպում պատմում է աբխազական գյուղի վերակառուցման, նախապաշարումների դեմ պայքարի մասին։ Հրատարակվել են Պապասկիրիի «Կանացի պատիվ» (սկզբնական անունը՝ «Ւփմուրի ուղին», գիրք 1-3, 1949), «էրցախուի ստորոտում» (1953) վեպերը, «Պատմվածքներ» (1956) ժողովածուն։ Մեծ է Պապասկիրիի ստեղծագործության դերը աբխազական արձակի և գրական լեզվի կազմավորման գործում։Երկերը թարգմանվել են բազմաթիվ լեզուներով։
Եղել է Աբխազական ԻԽՍՀ Գերագույն խորհրդի Նախագահության անդամ (1971)։
Պարգևատրվել է Հոկտեմբերյան հեղափոխության և 2 այլ շքանշաններով։
Մոնտե Ալբան

Մոնտե-Ալբան (իսպ.՝ Monte Albán), խոշոր մինչկոլումբյան բնակչություն Մեքսիկայի հարավ-արևելքում, Օախակա նահանգում։ Տեղակայված է փոքրիկ լեռան կատարին՝ Օախակա հովտի կենտրոնական մասում։ Օախակա նահանգի այժմյան մայրաքաղաքը՝ գտնվում է Մոնտե-Ալբանից արևելք 9 կմ հեռավորության վրա։
Մոնտե-Ալբան հանդիսանում է Մեսամերիկայի առաջին քաղաքը և գրեթե հազար տարի շարունակ հանդիսացել է Սապատեկաների քաղաքակրթության սոցիալ-քաղաքական և տնտեսագիտական կենտրոն։ Մոնտե-Ալբան հիմնադրվել է մոտավոր մ. թ. ա. 500 թվականին, իսկ մ. թ. ա. 100 թվականից - մ. թ. ա. 200 թվականը արդեն հանդիսանում էր խոշոր էսպանսիոնիստական պետության մայրաքաղաքը, որը կառավարում էր Օախական բարձրավանդակի մեծ մասը և համագործակցում էր տարածաշրջանի այլ պետությունների հետ, օրինակ հյուսիսում տեղակայված Թեոթիհուականի։ Քաղաքը կորցրեց իր քաղաքական նշանակությունը Դասական շրջանի վերջում (մոտավոր մ. թ. 500-750 թթ.) և այնուհետև ուղղակի լքվեց։


== Հետազոտության պատմությունը ==
Մոնտե-Ալբանի տպավորիչ փլատակները տեղակայված են անյպես, որ տեսանելի են Օախակա հովիտի կենտրոնական հատվածի ցանկացած կետից։


== Պատկերասրահ ==

		
		
		
		
		
		
		
		
		
		
		
		
		
		
		


== Արտաքին հղումներ ==
Оахака и побережье мексиканского залива
Minnesota State University website Archived 2006-02-19 at the Wayback Machine.
Virtual Monte Albán Archived 2006-11-06 at the Wayback Machine. INAH site with VR imagery of the site (իսպ.)
Mexican and Central American Archaeological Projects Archived 2006-08-27 at the Wayback Machine. — Electronic articles published by the Division of Anthropology, American Museum of Natural History.
Metropolitan Museum of Art (NY) website
Commercial website with site plans and photos of Los Danzantes
The DeLanges visit Monte Alban, with lots of photos Archived 2017-02-07 at the Wayback Machine.
Monte Alban — Sacred Destinations article Archived 2005-12-28 at the Wayback Machine.
View on Google Maps Archived 2007-10-01 at the Wayback Machine.- With a short panoramic video of the site.
Field Museum of Natural History Ancient Americas web site Archived 2007-09-29 at the Wayback Machine.
Բագաևսկի շրջան

Բագաևսկի շրջան (ռուս.՝ Багаевский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Բագաևսկայա ստանիցան։ Տարածքը կազմում է 950,6 կմ², բնակչությունը՝ 34,758 հզ. (2010 թ. տվյալներով)։ Շրջանի մեջ է մտնում 5 գյուղական համայնք։
Մ.թ.ա. 454


== Դեպքեր ==


== Ծնունդներ ==


== Մահեր ==
Ռեա

Անվան այլ կիրառումների համար տե՛ս՝ Ռեա (այլ կիրառումներ)Ռեա (իտալերեն՝ Rea), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 468 մարդ։ Խտությունը կազմում է 248 մարդ/կմ²։ Տարածքը 3 կմ² է։ Փոստային ինդեքս՝ 27040։ Հեռախոսային կոդ՝ 0385։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0385 96123


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Երկի (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԵրկիԵրկի (ուկրաիներեն՝ Єрки), քաղաքատիպ ավան Ուկրաինայի Չերկասիի մարզի Կատերինոպոլի շրջանում։ Հիմնադրվել է 18-րդ դարում։ 2015 թվականի օգոստոսի 19-ին Զալիզնյաչկա գյուղի միավորմամբ ստեղծվեց Երկովսկայա անկախ համայնքը, 2018 թվականին համայնքին միացել է Ռադչիխա գյուղը։


== Պատմություն ==
Բնակավայրը հայտնի է 18-րդ դարի առաջին կեսից։ Այս վայրերը հնագույն ժամանակներից բնակեցված են եղել, ինչի մասին են վկայում գյուղի մոտ հայտնաբերված Տրիպիլիայի մշակույթի բնակավայրի մնացորդները։ Երկին գյուղն ընդգրկված է եղել Կիևի նահանգի Զվենիգորոդի շրջանում, որը գտնվել է Զվենիգորոդկայի փոստային ճանապարհի վրա։ 1894 թվականի տվյալներով գյուղն ունեցել է 330 տնտեսություն և 2272 բնակիչ։ Գյուղի տարածքում եղել են գրանիտի և գնեյսի արդյունահանման քարհանքեր։ 1923 թվականից գյուղը գտնվել է Ուկրաինական ԽՍՀ Կիևի մարզի Զվենիգորոդի շրջանում, հետո՝ Չերկասիի մարզի Կատերինոպոլի շրջանում։
Խորհրդային տարիներին այստեղ ստեղծվել է Սվերդլովի անվան կոլտնտեսություն, որտեղ մշակվել է 2,2 հազար հեկտար գյուղատնտեսական նշանակության հողատարածք։
Հայրենական մեծ պատերազմի տարիներին Երկիից ռազմաճակատ է մեկնել 566 մարդ, որից 199-ը զոհվել է։ Երկի քաղաքի 293 բնակիչներ պարգևատրվել են մարտական շքանշաններով ու մեդալներով։
1989 թվականի հունվարին բնակչությունը կազմել է 5618 մարդ, 2007 թվականի տվյալներով՝ 4 190 մարդ, 2013 թվականի հունվարի 1-ի տվյալներով բնակչությունը կազմել է 3972 մարդ։


== Տնտեսություն ==
Գյուղում կա հացաբուլկեղենի կոմբինատ, վերանորոգման, պահածոների և մանրացված քարերի գործարաններ, նավթային բազա, գրանիտի քարհանք։


== Տրանսպորտ ==
Զվենիգորոդկա կայարանը գտնվում է Օդեսայի երկաթուղու Ցվետկովո-Խրիստինովկա գծի վրա։


== Հայտնի մարդիկ ==
Վյաչեսլավ Չեռնովոլ (ծնվել է 1937 թվականի դեկտեմբերի 24-ին), ուկրաինացի քաղաքական գործիչ, խորհրդային այլախոհ, լրագրող, Ուկրաինայի ժողովրդական շարժման հիմնադիրներից մեկը։
Ալինա Կորոբկո, ծնվել և մեծացել է Երկիում։ Ուկրաինայի ժողովրդական արտիստ, Դոնեցկի պետական երաժշտական ակադեմիայի պրոֆեսոր։
Անդրեյ Սկորոմնին (ծնվել է 1989 թվականի հունիսի 30-ին), ուկրաինական ծագումով ռուս մարզիկ, Ռուսաստանի սպորտի վարպետ բոդիբիլդինգում (IFBB): Ապրում և աշխատում է Մոսկվայում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (179401-179500)

Աստերոիդների ցանկ (179301-179400)  • Աստերոիդների ցանկ  • Աստերոիդների ցանկ (179501-179600)
 Աստերոիդների ցանկ (179301-179400)  • Աստերոիդների ցանկ  • Աստերոիդների ցանկ (179501-179600)
Աստերոիդների ցանկ (107201-107300)

Աստերոիդների ցանկ (107101-107200)  • Աստերոիդների ցանկ  • Աստերոիդների ցանկ (107301-107400)
 Աստերոիդների ցանկ (107101-107200)  • Աստերոիդների ցանկ  • Աստերոիդների ցանկ (107301-107400)
Նիկոլսկոե (գյուղ, Տերբունսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 188 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստրադիվարիուս

Ստրադիվարիուս, իսպանական միջազգային կանացի հագուստի ցանց։


== Պատմություն ==
Ստրադիվարիուսը հիմնադրվել է 1994 թվականին մի ընտանիքի կողմից, սակայ 1999 թվականից սկսած այն Inditex ընկերության մասն է հանդիսանում։ Այժմ բրենդն ունի ավելի քան 877 խանութ շուրջ 57 երկրներում, ներառյալ Հայաստանում։


== Շփոթմունք ==
Հաճախ Ստրադիվարիուսը շփոթում են հայտնի երաժշտական գործիքներ ստեղծող ընտանիքի՝ Ստրադիվարիուսի հետ։


== Stradivarius–ը աշխարհում ==

Ստրադիվարիուսն ունի խանութներ և բուտիկներ հետևյալ երկրներում՝ Մարոկկո, Եգիպտոս, Մեքսիկա, Կոլումբիա, Կոստա Ռիկա, Դոմինիկյան Հանրապետություն, Էկվադոր, Գվատեմալա, Հոնդուրաս, Սալվադոր, Պանամա, Չինաստան, Սաուդյան Արաբիա, Թուրքիա, Ինդոնեզիա, Ճապոնիա, Ղազախստան, Լիբանան, Հորդանան, Արաբական Միացյալ Էմիրություններ, Հարավային Կորեա, Ֆիլիպիններ, Սինգապուր, Թայլանդ, Օման, Կատար, Քուվեյթ, Բահրեյն, Իսպանիա, Ռուսաստան, Լեհաստան, Իտալիա, Ֆրանսիա, Պորտուգալիա, Հունաստան, Ռումինիա, Ուկրաինա, Հունգարիա, Կիպրոս, Բուլղարիա, Սլովենիա, Սլովակիա, Լիտվա, Խորվաթիա, Հայաստան, Իռլանդիա, Մալթա, Չեխիա, Բոսնիա և Հերցեգովինա, Սերբիա, Ալբանիա, Անդորա,Ադրբեջան, Էստոնիա, Վրաստան, Լատվիա, Մակեդոնիա, Մոնտենեգրո, Միացյալ Թագավորություն։


== Ծանոթագրություններ ==